Document ID: 31982R3272

Komisjoni määrus (EMÜ) nr 3272/82,
6. detsember 1982,
millega muudetakse määrust (EMÜ) nr 2237/77 talumajapidamiste tulude kindlaksmääramiseks kasutatavate põllumajandusaruannete vormi kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse talumajapidamiste tulusid ja majandustegevust käsitlevate raamatupidamisandmete kogumise võrk, [1] viimati muudetud nõukogu määrusega (EMÜ) nr 2143/81, [2] eriti selle artiklit 7,
ning arvestades, et:
komisjoni määrusega (EMÜ) nr 2237/77 [3] on piiritletud andmed, mis peavad sisalduma talumajapidamiste tulude kindlaksmääramiseks kasutatavates põllumajandusaruannetes;
põllumajandusaruannete abil kogutavad andmed peavad vastama määratlusele, mis on esitatud ühenduse eeskirjades, eelkõige nendes, mis on esitatud mägipiirkondade ning teatavate ebasoodsamate piirkondade põllumajandust käsitlevas nõukogu 28. aprilli 1975. aasta direktiivis 75/268/EMÜ [4];
tuleks vältida põllumajandusaruande vormi muudatusi;
käesolevas määruses sätestatud meetmed on kooskõlas ühenduse põllumajandusraamatupidamise andmevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesolevaga asendatakse komisjoni määruse (EMÜ) nr 2237/77 II lisa II peatüki A osas pealkirja "6. Ebasoodsam piirkond" all esitatud määratlused ja juhised, mis käsitlevad põllumajandusaruandeid, järgmisega:
"6. Ebasoodsam piirkond
Tuleb märkida, kas suurem osa talumajapidamise põllumajandusmaast asub piirkonnas, mis on hõlmatud nõukogu mägipiirkondade ja teatavate ebasoodsamate piirkondade põllumajandust käsitleva direktiiviga 75/268/EMÜ [5].
1 = suurem osa talumajapidamise põllumajandusmaast ei asu kõnealustes piirkondades,
2 = suurem osa talumajapidamise põllumajandusmaast asub direktiivi 75/268/EMÜ artikli 3 lõigetes 4 ja 5 määratletud ebasoodsamates piirkondades,
3 = suurem osa talumajapidamise põllumajandusmaast asub direktiivi 75/268/EMÜ artikli 3 lõikes 3 määratletud mägipiirkondades,
4 = koodi 4 kasutatakse liikmesriikides, kus sellised piirkonnad on nii väikesed ja arvukad, et sellekohane teave ei ole oluline."
Artikkel 2
Käesolev määrus jõustub päev pärast selle avaldamist Euroopa Ühenduste Teatajas.
Seda kohaldatakse alates 1983/84. aruandeaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. detsember 1982

Labels: 6